 Madaxweynaha Jamhuuriyadda Somaliland, Mudane Muuse Biixi Cabdi, ayaa si waayeelnimo ah uga hadlay dedaalka iyo adkaysiga ay xubnaha golaha wasiirradu ka muujiyeen ku qancidda miisaaniyaddan, xilli uu dalku ku jiro duruufo kala duwan, waxaana uu yidhi, Dooddaas aynu yeelanay wax badan baynu ku kala duwanaan karnaa, waxaynuse isugu soo ururnay, iyada oo dhoofkii xooluhu inaga xidhan yahay oo duruufo adag lagu jiro oo meelo badan oo kale abaaro iyo dhibaatooyin kale ka jiraan in wasiir waliba sidaas uu wax u tabanayo ay haddana noqotay lagama maarmaan inaynu sidaas ku hawlgalno oo aynu dhexda xidhanno. 